**Kellee Santiago** (født 1979 i Caracas i Venezuela) er en videospilldesigner og produsent, samt medgrunnleggeren og tidligere president av Thatgamecompany. Hun ble født i Caracas i Venezuela og ble oppdratt i Richmond i Virginia, hvor hun begynte å spille videospill i en tidlig alder, og ble oppmuntret av faren sin til å bruke datamaskiner. Mens hun studerte ved the Tisch School of the Arts ved New York University, ble hun aktiv i teater, og ønsket å få en mastergrad i Interactive Media Program ved School of Cinematic Arts ved University of Southern California. Mens hun var det ble hun involvert i videospilldesign, og lagde spillet *Cloud* sammen med Jenova Chen og et studentteam. Suksessen til *Cloud* fikk dem til å grunnlegge Thatgamecompany.

Santiago produserte studioets første to spill, *Flow* og *Flower*, og ble president av studioet under utviklingen av studioets tredje spill, *Journey*.

Biografi
--------

Kellee Santiago ble født i Caracas i Venezuela, og ble oppdratt i Richmond i Virginia. Hun begynte å spille videospill i en tidlig alder, og spilte kompetitivt mot broren sin. Et av hennes tidligste spill var *Sleuth*, som hun beskrev som «enkelt, men så effektivt og så stemningsfullt». Faren hennes, som var en programvareutvikler, hadde en datamaskin i huset når hun var ung, og oppmuntret Santiago til å bruke den. Hun flyttet til New York når hun var 18 år gammel for å gå på skole ved the Tisch School of the Arts ved New York University, hvor hun ble aktiv i amatørteater. Hun fokuserte på teater ved å lage nye verk, istedenfor å arbeide på gamle verk, og ble veldig interessert i å innlemme hennes digitale verk i teaterverkene hennes. Hun har sagt at dette var fordi hennes far oppmuntret henne til å bruke datamaskiner, så hun hadde mer erfaring enn de andre studentene i gruppene hennes.

Santiago flyttet til Los Angeles i 2003 når hun var 24 år gammel, og studerte mot en mastergrad i Interactive Media Program ved School of Cinematic Arts ved University of Southern California. Hun skulle egentlig fortsette med teater, men i hennes andre semester tok hun en klasse med Tracy Fullerton som lærer om videospill historie. Det inspirerte henne til å fokusere på historien til videospilldesign, og fikk henne til å fokusere på videospilldesign istedenfor. Klassen fikk henne til å tenke over «hvor mye som ikke hadde blitt gjort innenfor kommunikasjon og uttrykkesle innenfor videospill», og mangelen på etablert struktur og regler på hvordan man skal lage bra videospill, hvilket var det som fikk henne til å bli interessert i teater. Mens hun var på skolen produserte hun videospillet *Cloud*, sammen med Jenova Chen og et student-team, som også jobbet på andre videospill som *Darfur is Dying*.

### Thatgamecompany

Kellee Santiago i 2011.
Etter at Kellee Santiago ble uteksaminert, grunnla hun og Jenova Chen Thatgamecompany i mai 2006, med en kontrakt med Sony Computer Entertainment for å lage tre spill for PlayStation Network. I tillegg til at hun var president i studioet, var hun også produsent. Men hun var fortsatt involvert i designet av spillene. Det første spillet de lagde var *Flow*, en tilpassing av spillet Jenova Chen hadde lagd for avhandlingen sin ved universitetet. Det andre spillet studioet lagde var det første som var helt originalt, *Flower* som ble sluppet ut i 2009. Begge spillene ble kritikerrost og fikk flere priser, samt mange salg. Studioets tredje spill, *Journey*, ansatte Thatgamecompany Robin Hunicke som produsent, som lot Santiago fokusere mer på å dirigere studioet som en helhet. 29. mars 2012 sa Santiago at hun skulle forlate Thatgamecompany, men sa ingenting om hva hennes fremtidige planer var.

Innflytelser og filosofi
------------------------

Kellee Santiago beskriver arbeidet hennes hos Thatgamecompany som å skape emosjonelle reaksjoner, for å demonstrere at videospill kan fremme et vidt spekter med opplevelser og følelser enn det som generelt er trodd. Hun mener at Thatgamecompanys mål er å lage spill som tøyer grensene til videospill som et kommunikativt medium, og å lage videospill som appellerer til et større publikum. Hun håper at dette kommer til å forandre videospillindustrien slik at industrien tenker på videospill som et kreativt medium, istedenfor et produkt.

Videospillkreditter
-------------------

Kellee Santiago er kreditert i følgende videospill:

* *WWE Smackdown vs. Raw 2006* (2005). THQ Inc.
* *Karaoke Revolution Party* (2005), Konami Digital Entertainment, Inc.
* *Guitar Hero* (2005), RedOctane, Inc.
* *Cloud* (2005), USC Interactive Media
* *Happy Feet* (2006), Midway Home Entertainment, Inc.
* *Darfur is Dying* (2006)
* *CMT Presents: Karaoke Revolution Country* (2006), Konami Digital Entertainment, Inc.
* *The Ant Bully* (2006), Midway Home Entertainment, Inc.
* *The Winter Solstice* (2007), Vertigo Games
* *Braid* (2008), Microsoft Game studios
* *Flower* (2009), Sony Computer Entertainment Europe Ltd.
* *The Misadventures of P.B. Winterbottom* (2010), 2K Play
* *Q.U.B.E.* (2011), Toxic Games
* *The Unfinished Swan* (2012), Sony Computer Entertainment America, Inc.
* *Journey* (2012), Sony Computer Entertainment America, Inc.
* *Dear Esther* (2012), thechineseroom
* *Monaco: What's Yours is Mine* (2013), Majesco Entertainment Company
* *Gone Home* (2013), The Fulbright Company LLC

Referanser
----------

1. ↑   LinkedIn, LinkedIn personlig profil-ID kelleesantiago, besøkt 23. desember 2021[Hentet fra Wikidata]
2. 1 2  Santiago, Kellee. «Kellee Santiago». Arkivert fra originalen 4. juni 2009. Besøkt 1. februar 2011.
3. 1 2  Herro, Alanna (8. oktober 2010). «Fellows Friday with Kellee Santiago». *TED*. Sapling Foundation. Arkivert fra originalen 20. oktober 2010. Besøkt 10. mars 2011.
4. ↑  Santiago, Kellee (mai 2006). «Thesis Paper Excerpts A» (PDF). kelleesantiago.com. Arkivert fra originalen (PDF) 20. november 2008. Besøkt 15. mars 2011.  «Arkivert kopi» (PDF). Arkivert fra originalen (PDF) 20. november 2008. Besøkt 29. august 2015.
5. 1 2 3  «Dopamin statt Adrenalin: der sensationelle Erfolg von Thatgamecompany». Innovation Stuntmen. 7. oktober 2010. Arkivert fra originalen 3. mai 2011. Besøkt 2. februar 2011.  «Arkivert kopi». Arkivert fra originalen 3. mai 2011. Besøkt 29. august 2015.
6. 1 2  Young, Nora (22. desember 2010). «Full Interview: Kellee Santiago». CBC Radio One. Arkivert fra originalen 3. mai 2011. Besøkt 4. februar 2011.
7. ↑  «Cloud Creation». University of Southern California. Arkivert fra originalen 3. mai 2011. Besøkt 20. januar 2011.
8. ↑  Shamoon, Evan (juli 2006). «Check Out My Flow». *Wired*. 14 (7). Arkivert fra originalen 26. mars 2010. Besøkt 5. januar 2011.
9. ↑  Santiago, Kellee. «CV». Arkivert fra originalen 4. juni 2009. Besøkt 1. februar 2011.  «Arkivert kopi». Arkivert fra originalen 4. juni 2009. Besøkt 29. august 2015.
10. ↑  Dugan, Patrick (26. januar 2010). «Interview: ThatGameCompany's Santiago, Hunicke, On Designing For The Love». Gamasutra. Arkivert fra originalen 20. oktober 2010. Besøkt 14. mars 2011.
11. ↑  «2008 Interactive Achievement Awards». Academy of Interactive Arts & Sciences. Arkivert fra originalen 14. mars 2011. Besøkt 12. januar 2011.
12. ↑  «AIAS Annual Awards > 13th Annual Awards». Academy of Interactive Arts and Sciences. 18. februar 2010. Arkivert fra originalen 3. mai 2011. Besøkt 19. februar 2010.
13. ↑  Sheffield, Brandon (1. juli 2009). «Interview: Kellee Santiago Talks Thatgamecompany's Road Ahead». Gamasutra. Arkivert fra originalen 9. mai 2010. Besøkt 1. februar 2011.
14. ↑  Alexander, Leigh (29. mars 2012). «Changes at Thatgamecompany: Santiago departs, new game underway». Gamasutra. Arkivert fra originalen 29. mars 2012. Besøkt 29. mars 2012.

Eksterne lenker
---------------

* (en) Offisielt nettsted Rediger på Wikidata

* (en) Kellee Santiago – kategori av bilder, video eller lyd på Commons Rediger på Wikidata
* Kellee Santiago hos Thatgamecompany Arkivert 24. mars 2011 hos Wayback Machine.
* (en) Kellee Santiagos profil hos MobyGames


| * v
* d
* r
Thatgamecompany |
| --- |
| Videospill | *Cloud*  • *Flow*  • *Flower*  • *Journey* |
| Grunnleggere | Jenova Chen  • Kellee Santiago |
| Andre viktige personer | Austin Wintory  • Robin Hunicke  • Vincent Diamante |

Portal: Videospill